**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL KRAŠTOVAIZDŽIO TVARKYMO RANGOS DARBŲ SUTARTIES PASIRAŠYMO**

2018 m. gruodžio 18 d. Nr. 34-1560

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. [5TS-1439](http://www.infolex.lt/lazdijai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu, Lazdijų rajono savivaldybės taryba nusprendžia:

Pritarti, kad Lazdijų rajono savivaldybės administracijos direktorius pasirašytų Kraštovaizdžio formavimo ir ekologinės būklės gerinimo Lazdijų miesto gamtinio karkaso teritorijoje prie Raišupio upelio kraštovaizdžio tvarkymo rangos darbų sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia įmone už ne didesnę kaip 209180 (du šimtus devynis tūkstančius vieną šimtą aštuoniasdešimt eurų) Eur su PVM.

Savivaldybės meras

Parengė

Aivaras Tulaba

2018-12-18

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL KRAŠTOVAIZDŽIO TVARKYMO RANGOS DARBŲ SUTARTIES**

**PASIRAŠYMO“ PROJEKTO**

**AIŠKINAMASIS RAŠTAS**

2018-12-18

Lazdijų rajono savivaldybės tarybos sprendimo „Dėl kraštovaizdžio tvarkymo rangos darbų sutarties pasirašymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. [5TS-1439](http://www.infolex.lt/lazdijai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu.

Šio projekto tikslas – pritarti Kraštovaizdžio formavimo ir ekologinės būklės gerinimo Lazdijų miesto gamtinio karkaso teritorijoje prie Raišupio upelio kraštovaizdžio tvarkymo rangos darbų sutartį sutarties pasirašymui su įmone, laimėjusia projekto ,,Kraštovaizdžio formavimas Lazdijų rajono savivaldybėje“ kraštovaizdžio tvarkymo rangos darbų I pirkimo dalies konkursą. Pasirašoma sutartis – dvišalė, tarp Lazdijų rajono savivaldybės administracijos ir viešųjų pirkimų konkursą laimėjusios įmone.

Konkurso sąlygos bei sutarties projektas buvo patvirtinti Lazdijų rajono savivaldybės administracijos direktoriaus 2018 m. spalio 26 d. įsakymu Nr. [10V-952](http://10.103.1.4:49201/aktai/Default.aspx?Id=3&DocId=49367) „Dėl supaprastinto pirkimo atviro konkurso būdu sąlygų patvirtinimo“.

Pasirašius rangos darbų sutartį bus Lazdijų miesto teritorijoje atliekami kraštovaizdžio tvarkymo darbai pagal parengto [„Kraštovaizdžio formavimas ir ekologinės būklės gerinimas Lazdijų miesto gamtinio karkaso teritorijoje prie Raišupio upelio“ techninio projekto](https://www.lazdijai.lt/lit/Parengti-techninio-projekto-krastovaizdzio-formavimas-ir-ekologines-bukles-gerin...ie-raisupio-upelio-sprendiniai/3840/20097143) sprendinius.

Darbų atlikimo vieta: Lazdijų miesto gamtinio karkaso teritorijoje prie Raišupio upelio teritorijose, kurių ribos pažymėtose techniniame projekte ir topografinėse nuotraukose. Bendras tvarkomų teritorijų Lazdijų mieste prie Raišupio upelio plotas - 17,27 ha.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistas Aivaras Tulaba.

Investicijų skyriaus vyr. specialistas Aivaras Tulaba